Sveučilište u Dubrovniku

Sveučilište u Dubrovniku osnovano je 1. listopada 2003. godine, a u sudski registar Trgovačkoga suda u Dubrovniku upisano je 16. prosinca 2003. godine. Na Sveučilištu je 2022. bilo upisano 1500 studenata, dok je Sveučilište imalo 250 zaposlenika. Povijest Osnovano je 2003., na temeljima duge tradicije koja seže čak do 17. stoljeća. Trenutačno Sveučilište ima dopusnice Ministarstva znanosti, obrazovanja i športa Republike Hrvatske za izvođenje 15 preddiplomskih sveučilišnih studija i jedan preddiplomski stručni studij, te 10 diplomskih studija i pet međusveučilišnih poslijediplomskih doktorskih studija, uz to indeks Sveučilišta posjeduje oko 3000 studenata. Sveučilište u Dubrovniku prvo je u Hrvatskoj otpočelo s provođenjem načela Bolonjske deklaracije.[nedostaje izvor] Prvi promovirani prvostupnici i magistri struke u Hrvatskoj dolaze upravo iz Dubrovačkoga sveučilišta.[nedostaje izvor] Prvo visoko učilište koje je započelo s analizom nastavne aktivnosti.[nedostaje izvor] Sastavnice Sedam je sveučilišnih sastavnica: Ekonomski fakultet Pomorski fakultet Fakultet elektrotehnike i primijenjenog računarstva Fakultet za medije i odnose s javnošću Odjel za akvakulturu Odjel za umjetnost i restauraciju Institut za more i priobalje Ostale ustrojbene jedinice: Zavod za mediteranske kulture, Knjižnica za tehničke i biotehničke znanosti, Knjižnica za društvene znanosti, Knjižnica za turističku dokumentaciju i informaciju, Centar za jezike, Centar za za informatičku potporu. Aktivnosti Sveučilišta se odvijaju u nekoliko sveučilišnih zgrada: Rektorat je na adresi Branitelja Dubrovnika 41 (u preuređenoj povijesnoj zgradi bivše Opće bolnice) gdje se nalaze i Fakultet za medije i odnose s javnošću, Odjel za umjetnost i restauraciju, dok se dio nastave odvija na adresi Ćira Carića 4, Odjel za ekonomiju i poslovnu ekonomiju je u „Villi Elisi“ na Lapadskoj obali, Institut za more i priobalje nalazi se u drevnoj Tvrđavi sv. Ivana. Studentski dom (kapaciteta 500 ležajeva) izgrađen je na lokaciji današnje Stanice za južne kulture. Rektori Mateo Milković (2003. - 2012.) Vesna Vrtiprah (2012. - 2016.) Nikša Burum (2016. - 2024.) Nebojša Stojčić (2024. - ) Studiji Sveučilište u Dubrovniku je integrirano Sveučilište, koje se sastoji od fakulteta odjela, Instituta i ostalih ustrojstvenih jedinica. Prijediplomski studiji Primijenjena ekologija mora Ekonomija Poslovna ekonomija (smjerovi: Turizam, Marketing, IT Menadžment) Elektrotehničke i komunikacijske tehnologije u pomorstvu Nautika Brodostrojarstvo Pomorske tehnologije jahta i marina Primijenjeno / poslovno računarstvo Konzervacija - restauracija Mediji i kultura društva Povijest Jadrana i Mediterana Financijski menadžment Sestrinstvo Hotelijerstvo, restoraterstvo i gastronomija Diplomski studiji Ekonomija Elektrotehničke i komunikacijske tehnologije u pomorstvu Marikultura Mediji Odnosi s javnostima Pomorstvo Poslovna ekonomija (smjerovi: Turizam, Marketing, IT Menadžment) Primijenjeno / poslovno računarstvo Konzervacija - restauracija Kliničko sestrinstvo Hotelijerstvo Doktorski studiji Poslovna ekonomija u digitalnom okruženju Pomorstvo Molekularne bioznanosti Biologija novotvorina Povijest stanovništva Primijenjene znanosti o moru Poslijediplomski specijalistički studiji Poslijediplomski specijalistički studij Upravljanje kvalitetom i održivim razvojem u turizmu Izdavačka djelatnost Temeljna zadaća izdavačke djelatnosti Sveučilišta je pridonositi razvitku nastavnih, znanstvenih i drugih djelatnosti Sveučilišta, te poticanje stvaralaštva. Dubrovačko sveučilište izdavač je znanstvenoga časopisa Naše more koji u Dubrovniku izlazi od 1919. godine. Također, Sveučilište izdaje međunarodni znanstveni časopis DIEM, SUVREMENI MEDITERAN, te znanstveni časopis Ekonomska misao i praksa. Studenti U suradnji s Gradom Dubrovnikom svi studenti Sveučilišta dobivaju studentsku kulturnu iskaznicu. Iskaznica im omogućuje besplatan ulazak u: kina, kazalište, muzeje, zidine, i druge kulturne ustanove u Dubrovniku. Međunarodna suradnja Sveučilište je dio EHEA-e (European Higher Education Area) i ERA-e (European Research Area). Sveučilište je nositelj Erasmusove sveučilišne povelje. Brod Školsko-istraživački brod „Naše more“ Izvori Sveučilište u Dubrovniku Hrvatska tehnička enciklopedija Vanjske poveznice Mrežno mjesto sveučilišta Institut za more i priobalje [neaktivna poveznica] Studentski centar Dubrovnik Studentski zbor Sveučilišta Arhivirana inačica izvorne stranice od 28. kolovoza 2016. (Wayback Machine)